ฝ่ายค้าน เตรียมยื่นญัตติขอเปิดอภิปรายไม่ไว้วางใจรัฐมนตรีเป็นรายบุคคลในวันที่ 15 มิถุนายนนี้
นายแพทย์ ชลน่าน ศรีแก้ว ผู้นำฝ่ายค้านในสภาผู้แทนราษฎร กล่าวว่า ในวันที่ 6 มิถุนายนนี้ จะมีการหารือข้อสรุปกันอีกครั้งกรณีการยื่นญัตติขอเปิดอภิปรายไม่ไว้วางใจรัฐมนตรีเป็นรายบุคคล โดยจะยื่นญัตติอภิปรายไม่ไว้วางใจวันที่ 15 มิถุนายนนี้ แต่ยังไม่ขอให้รายละเอียดว่าจะอภิปรายรัฐมนตรีคนใดบ้าง ซึ่งให้แต่ละพรรคแยกไปเขียนญัตติหลังจากนั้นพรรคเพื่อไทยจะทำหน้าที่รวบรวมให้สำหรับการพิจารณาร่างพระราชบัญญัติประกอบรัฐธรรมนูญเกี่ยวกับการเลือกตั้ง 2 ฉบับ หลังการพิจารณาร่างพระราชบัญญัติตำรวจแห่งชาติหากเกิดอุบัติเหตุทางการเมือง หรือยุบสภา จะไม่ทำให้พรรคเพื่อไทยเสียเปรียบ แต่ประชาชนจะเสียเปรียบเพราะมีการหารือขั้นตอนและตีความว่าคณะรัฐมนตรีสามารถออกพระราชกำหนดให้มีการเลือกตั้งได้และอีกฝ่ายเห็นว่าไม่สามารถทำได้